CELEX: 31979R2748
Language: hr
Date: 1979-12-06 00:00:00
Title: Uredba Komisije (EEZ) br. 2748/79 od 6. prosinca 1979. o razvrstavanju robe u podbroj 13.03 C III Zajedničke carinske tarife

02/Sv. 005
            
            
               HR
            
            
               Službeni list Europske unije
            
            
               82
            
         31979R2748
   
               L 311/20
            
            
               SLUŽBENI LIST EUROPSKE UNIJE
            
            
               06.12.1979.
            
         
      UREDBA KOMISIJE (EEZ) br. 2748/79
   od 6. prosinca 1979.
   o razvrstavanju robe u podbroj 13.03 C III Zajedničke carinske tarife
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti za jedinstvenu primjenu nomenklature Zajedničke carinske tarife (1), kako je zadnje izmijenjena Uredbom (EEZ) br. 280/77 (2), a posebno njezin članak 3.,
   budući da je zbog osiguranja jedinstvene primjene nomenklature Zajedničke carinske tarife potrebno donijeti mjere o razvrstavanju proizvoda sljedećeg sastava:
   
               kalcijev karagenat
            
            
               62,1 %
            
         
               dekstroza
            
            
               32,9 %
            
         
               saharoza
            
            
               5,0 %;
            
         budući da Zajednička carinska tarifa, priložena Uredbi Vijeća (EEZ) br. 950/68 (3), kako je zadnje izmijenjena Uredbom Vijeća (EEZ) br. 2384/79 (4), pod podbrojem 13.03 C III uključuje sluzi i zgušnjivače dobivene od biljnih proizvoda, osim agar-agara i sluzi te zgušnjivača ekstrahiranih iz rogača ili sjemena rogača;
   budući da je jedina svrha dodavanja šećera (saharoze i dekstroze) osiguranje standardnih uvjeta tvari koja obavlja radnju zgušnjavanja (kalcijev karagenat), to jest, osiguranje konstantne aktivnosti tijekom uporabe;
   budući da prisutnost 37,9 % šećera predmetnom proizvodu ne oduzima njegovu značajku kao zgušnjivača dobivenog od biljnih proizvoda iz podbroja 13.03 C III;
   budući da su mjere predviđene ovom Uredbom u skladu s mišljenjem Odbora za nomenklaturu Zajedničke carinske tarife,
   DONIJELA JE OVU UREDBU:
   Članak 1.
   Proizvod sljedećeg sastava:
   
               kalcijev karagenat
            
            
               62,1 %
            
         
               dekstroza
            
            
               32,9 %
            
         
               saharoza
            
            
               5,0 %;
            
         razvrstava se u sljedeći podbroj Zajedničke carinske tarife:
   
               13.03
            
            
               Biljni sokovi i ekstrakti; pektinske tvari, pektinati i pektati; agar-agar i ostale sluzi i zgušnjivači, dobiveni od biljnih proizvoda:
               
                           C.
                        
                        
                           Agar-agar i ostale sluzi i zgušnjivači, dobiveni od biljnih proizvoda:
                           
                                       III.
                                    
                                    
                                       Ostalo
                                    
                                 
                     
         Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. prosinca 1979.
      
         
            Za Komisiju
         
         Étienne DAVIGNON
         
         
            Član Komisije
         
      
   
   
      (1)  SL L 14, 21.1.1969., str. 1.
   
      (2)  SL L 40, 11.2.1977., str. 1.
   
      (3)  SL L 172, 22.7.1978., str. 1.
   
      (4)  SL L 274, 31.10.1979., str. 9.